CELEX: 62008CA0410
Language: el
Date: 2009-12-17 00:00:00
Title: Συνεκδικασθείσες υποθέσεις C-410/08 έως C-412/08: Απόφαση του Δικαστηρίου (πέμπτο τμήμα) της 17ης Δεκεμβρίου 2009 [αίτηση του Finanzgericht Baden-Württemberg (Γερμανία) για την έκδοση προδικαστικής αποφάσεως] — Swiss Caps AG κατά Hauptzollamt Singen (Κοινό Δασμολόγιο — Συνδυασμένη Ονοματολογία — Δασμολογική κατάταξη — Κλάσεις 1515, 1517, 2106 και 3004 — Κάψουλες ζελατίνης — Ιχθυέλαιο, έλαιο φύτρων σίτου, έλαιο μαυροσούσαμου — Έννοια της συσκευασίας)

27.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/9
            
         Απόφαση του Δικαστηρίου (πέμπτο τμήμα) της 17ης Δεκεμβρίου 2009 [αίτηση του Finanzgericht Baden-Württemberg (Γερμανία) για την έκδοση προδικαστικής αποφάσεως] — Swiss Caps AG κατά Hauptzollamt Singen
   (Συνεκδικασθείσες υποθέσεις C-410/08 έως C-412/08) (1)
   
   (Κοινό Δασμολόγιο - Συνδυασμένη Ονοματολογία - Δασμολογική κατάταξη - Κλάσεις 1515, 1517, 2106 και 3004 - Κάψουλες ζελατίνης - Ιχθυέλαιο, έλαιο φύτρων σίτου, έλαιο μαυροσούσαμου - Έννοια της συσκευασίας)
   2010/C 51/14
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Baden-Württemberg
   
      Διάδικοι στην υπόθεση της κύριας δίκης
   
   Swiss Caps AG
   
      κατά
   
   Hauptzollamt Singen
   
      Αντικείμενο
   
   Αίτηση για την έκδοση προδικαστικής αποφάσεως — Finanzgericht Baden–Württemberg — Ερμηνεία του παραρτήματος I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256, σ. 1) — Κλάσεις 1517 (Μαργαρίνη· μείγματα ή παρασκευάσματα βρώσιμα από λίπη ή λάδια ζωικά ή φυτικά ή από τα κλάσματα διαφόρων λιπών ή λαδιών του κεφαλαίου αυτού, άλλα από τα λίπη και λάδια διατροφής και τα κλάσματά τους της κλάσεως 1516) και 2106 (Παρασκευάσματα διατροφής που δεν κατονομάζονται ούτε περιλαμβάνονται αλλού) — Σημείο A, παράγραφος 5, στοιχείο β', του πρώτου τίτλου του πρώτου μέρους του παραρτήματος I — Δασμολογική κατάταξη παρασκευάσματος από λάδι ιχθύος με προσθήκη βιταμίνης Ε, που περιέχεται σε κάψουλα αποτελούμενη από ζελατίνη, γλυκερίνη και νερό — Έννοια της συσκευασίας
   
      Διατακτικό
   
   Η Συνδυασμένη Ονοματολογία στο παράρτημα I του κανονισμού (ΕΟΚ) 2658/87 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το Κοινό Δασμολόγιο (ΕΕ L 256, σ. 1), όπως τροποποιήθηκε με τον κανονισμό (ΕΚ) 2368/2000 της Επιτροπής, της 13ης Οκτωβρίου 2000, πρέπει να ερμηνευθεί υπό την έννοια ότι:
   
               —
            
            
               παρασκευάσματα διατροφής σε μορφή κάψουλας, περιέχουσας 600 mg συμπυκνωμένου ιχθυελαίου ψυχρής εκθλίψεως και 22,8 mg συμπυκνωμένης βιταμίνης Ε εντός περικαλύμματος αποτελούμενου από 212,8 mg ζελατίνης, 77,7 mg γλυκερίνης και 159,6 mg καθαρού νερού, τα οποία χρησιμεύουν ως συμπληρώματα διατροφής,
            
         
               —
            
            
               παρασκευάσματα διατροφής σε μορφή κάψουλας, περιέχουσας 580 mg έλαιο φύτρων σίτου, εντός περικαλύμματος αποτελούμενου από 250 mg κόκκους αμύλου, τα οποία χρησιμεύουν ως συμπληρώματα διατροφής,
            
         
               —
            
            
               παρασκευάσματα διατροφής σε μορφή κάψουλας, περιέχουσας 500 mg ελαίου μαυροσούσαμου ψυχρής εκθλίψεως, 38,7 mg σογιέλαιου, 18,8 mg βιταμίνης Ε, 16 mg λίπους ελαίου, 10 mg λεκιθίνης, 8,2 mg κεριού, 8 mg παντοθενικού ασβεστίου, 0,2 mg φολικού οξέος και 0,11 mg βιοτίνης, εντός περικαλύμματος αποτελούμενου από 313,97 mg φύραμα ζελατίνης (47,3 % ζελατίνη, 17,2 % γλυκερίνη, 35,5 % νερό), 4,3 mg πολτό αποτελούμενο κατά 50 % από οξείδιο του τιτανίου και 50 % γλυκερίνη, καθώς και από 1,73 mg πολτό αποτελούμενο κατά 25 % από κίτρινο κυνολίνης και κατά 75 % από γλυκερίνη, τα οποία χρησιμεύουν ως συμπληρώματα διατροφής,
            
         υπάγονται στην κλάση 2106 της Συνδυασμένης Ονοματολογίας.
   
      (1)  ΕΕ C 313 της 6.12.2008.
   
      ΕΕ C 327 της 20.12.2008.